ເກົາຫຼີ​ເໜືອ ​ຕັດສິນ​​ໂທດ ຊາຍອາເມຣິກັນ ໃຫ້​ເຮັດ ​ວຽກສັບພະທຸກ ​ເປັນ​ເວລາ 6 ປີ (ວີດີໂອ)
ທ້າວ Miller ​ໄວ 20 ກວ່າປີ ​ໄດ້​ຖືກ​ຈັບ​ ​ໃນ​ເດືອນ​ເມສາ ຫຼັງຈາກ​ທີ່​ຈີກ​ ວີ​ຊາ​ຂອງ​ລາວຖິ້ມ ຢູ່ບ່ອນກວດ​ຄົນ​ເຂົ້າ​ເມືອງ ​ແລ້ວ​ຂໍ​ຫລີ້​ໄພ ​ໃນ​ເກົາຫຼີ​ເໜືອ.
ເກົາຫຼີເໜືອ ໄດ້ຕັດສິນລົງໂທດ ທ້າວ Matthew Miller  ຊາວ ອາເມຣິກັນທີ່ຖືກຄຸມຂັງ ໃຫ້ເຮັດວຽກໜັກເປັນເວລາ 6 ປີ ໃນ ຖານຖືກຕັດສິນວ່າມີຄວາມຜິດ ໃນຂໍ້ຫາ  ຕໍ່ພຽງຢາງ ທ້າວ Miller ຢູ່ໃນໄວ 20 ກວ່າປີ ໄດ້ຖືກຈັບ ໃນເດືອນເມສາ ຫຼັງຈາກທີ່ຈີກ ວີຊາຂອງລາວຖິ້ມ ຢູ່ບ່ອນກວດຄົນເຂົ້າເມືອງ ແລ້ວຂໍຫລີ້ໄພໃນເກົາຫຼີເໜືອ ຫຼັງຈາກການພິຈາລະນາຄະດີເປັນເວລາສັ້ນໆ ໃນຕອນເຊົ້າ ວັນອາທິດມື້ນີ້ ທ້າວ Miller ໄດ້ຖືກປະຕິເສດ ໂອກາດໃນການ ອຸທອນ ເປັນທີ່ຄາດກັນວ່າ ການດຳເນີນຄະດີຈະມີຂຶ້ນໃນໄວໆນີ້ເຊັ່ນກັນ ສຳຫລັບ ທ່ານ Jeffrey Fowle ຜູ້ທີ່ໄດ້ເຂົ້າໄປເກົາຫຼີເໜືອ ໃນນາມນັກທ່ອງທ່ຽວ ແລະໄດ້ຖືກຈັບໃນເດືອນພຶດສະ ພາ ຍ້ອນໄດ້ປະຄຳພີສາສະໜາ ຫຼື Bible ຢູ່ໄນຄລັບ ໃນແຂວງນຶ່ງ ພົນລະເມືອງສະຫະລັດຄົນທີ 3 ທີ່ມີເຊື້ອສາຍເກົາຫຼີ ແລະເປັນນັກສອນສາສະໜາ ທ່ານ Kenneth Bae ແມ່ນກຳລັງຮັບໃຊ້ໂທດ 15 ປີ ສຳຫລັບ ອັນທີ່ພຽງຢາງກ່າວວ່າ  ທີ່ຕັ້ງໃຈຈະໂຄ່ນລົ້ມລັດຖະບານ